เรื่องร้องเรียน: ร้านตำนานคนอีสาน เปิดเครื่องดนตรีเสียงดังรบกวนยามค่ำคืนมาก คนเมาแหกปากร้องเพลงตะโกนเสียงดังหนวกหู ขอให้ช่วยตรวจสอบว่า1.เหตุใดร้านนี้จึงสามารถเปิดสถานบันเทิงได้ในที่บ้านพักชาวบ้าน ใบอนุญาตถูกต้องหรือไม่ 2. คนที่มาใช้บริการมีการใช้สารเสพติดหรือไม่ 3. การเปิดเครื่องเสียงดังเกินกำหนดยามค่ำคืนในที่พักอาศัยชาวบ้านหรือไม่ 4.โปรดตักเตือน จับ ปรับปิดบริการเพื่อให้ชาวบ้านได้อยู่อย่างสงบด้วยค่ะ
การดำเนินการของเจ้าหน้าที่: เจ้าหน้าที่ฝ่ายสิ่งแวดล้อมและสุขาภิบาล ลงพื้นที่ ณ ร้านตำนานคนอีสาน เมื่อวันที่ 18 สิงหาคม 2566 เวลา 22.30 น. โดยได้พบเจ้าของร้านดังกล่าว ในส่วนการปรับปรุงประตูเพิ่มขึ้นอีก 1 ชั้นด้านในก่อนประตูทางออก เพื่อให้มีความมิดชิดมากขึ้น ซึ่งทางร้านได้ปรับปรุงเรียบร้อยแล้ว หลังจากนั้นทางร้านชี้แจงเพิ่มเติมกรณีการดำเนินการแก้ไขเพิ่มเติม ในการซับเสียงบริเวณชั้นบนอีกฝั่ง ซึ่งตอนนี้อยู่ระหว่างการหาช่างและเตรียมของ ระหว่างนี้ได้กำชับกับเจ้าของร้านให้ระมัดระมังในการใช้เสียงเบสในการเล่นดนตรี เพื่อมิให้มีเสียงสั่นสะเทือนรบกวนผู้พักอาศัยบริเวณใกล้เคียง ให้ปิดประตูที่เป็นช่องออกของเสียงอย่างมิดชิด  อย่างไรก็ตามเจ้าหน้าที่จะได้กำชับและติดตามอย่างเคร่งครัดตามอำนาจหน้าที่ต่อไป และจะได้ประสานเจ้าหน้าที่ตำรวจดำเนินการตามอำนาจหน้าที่ต่อไป
ความเห็นของผู้แจ้ง: รับเรื่องและดำเนินงานได้รวดเร็ว  คงต้องติดคามประเมินในระยะยาวด้วยว่าทางร้านได้ปรับแก้ไขจริง
พื้นที่: แขวงบางโคล่ เขตบางคอแหลม กรุงเทพมหานคร